
            REPUBLIKA HRVATSKA

KRAPINSKO - ZAGORSKA ŽUPANIJA

                   OPĆINA MAČE

        Općinsko vijeće
KLASA: 024-04/26-01/05
URBROJ: 2140-21-03-26-02
Mače,  23.06.2026.
S K R A Ć E N I   Z A P I S N I K

sa 7. sjednice Općinskog vijeća Općine Mače 

održane 23.06.2026. godine (utorak) s početkom u 19:00 sati

 u Domu kulture Općine Mače

Prisutni: Mladen Sedak-Benčić, Krunoslav Špoljar,  Štefica Trčak, Dražen Mutak i Mirjana Sedlar 
Odsutni: Zlatko Jakuš, Ivan Herceg, Ladislav Jambreković i Marko Sokolić- ispričali su se
Ostali prisutni: Mladenka Mikulec Šimunec - načelnica Općine Mače, Ivana Ivančić Škof- poljoprivredni redar za područje Općine Mače i Grada Zlatara, Ivona Bingula i Snježana Kleflin službenice Jedinstvenog upravnog odjela Općine Mače. 
Zapisničar:Snježana Kleflin 
DNEVNI RED

1. Usvajanje Zapisnika sa 6.  sjednice Općinskog  vijeća 

2. Prijedlog Odluke o donošenju Strategije zelene urbane obnove za administrativno područje Općine Mače 

3. Prijedlog Odluke o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Mače 

4. Prijedlog Godišnjeg provedbenog plana unapređenja zaštite od požara za područje Općine Mače za 2026. godinu 

5. Prijedlog Odluke o visini naknade za korištenje grobnog mjesta i za korištenje grobljanskih usluga

6. Odluka o ukidanju statusa javnog dobra u općoj uporabi

7. Razno

Predsjednik Općinskog vijeća gospodin Mladen Sedak-Benčić je otvorio 7. sjednicu Općinskog vijeća te pozdravlja sve prisutne. 
Predsjednik Općinskog vijeća gospodin Mladen Sedak-Benčić konstatira da je na sjednici prisutno 5  vijećnika od sveukupno 9, te da će odluke koje će biti donesene biti pravovaljane. 

Predsjednik Općinskog vijeća gospodin Mladen Sedak-Benčić poziva vijećnike da se izjasne ukoliko imaju primjedbi na dnevni red.

Nije bilo primjedbi te je isti prihvaćen jednoglasno. 

Ad.1. Usvajanje Zapisnika sa 6. sjednice Općinskog vijeća
Predsjednik Općinskog vijeća, gospodin Mladen Sedak-Benčić poziva vijećnike da se izjasne ukoliko imaju prigovora na skraćeni zapisnik sa 6. sjednice Općinskog vijeća.  
Nije bilo prigovora te je uslijedilo glasovanje. 

Od ukupno  5 prisutnih vijećnika jednoglasno je donesen sljedeći
ZAKLJUČAK

Prihvaća se zapisnik sa 6. sjednice Općinskog vijeća održane 28.04.2026. godine.
Ad.2. Prijedlog Odluke o donošenju Strategije zelene urbane obnove za administrativno područje Općine Mače
Predsjednik Općinskog vijeća, gospodin Mladen Sedak-Benčić poziva načelnicu Mladenku Mikulec Šimunec da obrazloži dostavljen prijedlog Odluke o donošenju Strategije zelene urbane obnove za administrativno područje Općine Mače. Dodatno obrazloženje daje djelatnica Ivona  Bingula.  
Predsjednik Općinskog vijeća Mladen Sedak-Benčić predlaže da se dokument Strategija zelene urbane obnove za administrativno područje Općine Mače za sljedeću sjednicu  podijeli svim vijećnicima u tiskanom obliku budući da su dobili samo u digitalnom obliku. 

Nakon obrazloženja uslijedilo je glasovanje budući da nije bilo pitanja ni nejasnoća. 
Od ukupno  5 prisutnih vijećnika jednoglasno je donesena sljedeća

O D L U K A

o donošenju Strategije zelene urbane obnove

za administrativno područje Općine Mače

Članak 1.

Donosi se Strategija zelene urbane obnove za administrativno područje Općine Mače. 

Članak 2.


Strategija zelene urbane obnove za administrativno područje Općine Mače nalazi se u prilogu ove Odluke i čini njezin sastavni dio. 

Članak 3.

Ova Odluka objaviti će se u  "Službenom glasniku Krapinsko-zagorske županije" i stupa na snagu osmog dana od dana objave. 

Ad.3. Prijedlog Odluke o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivredom zemljištu na području Općine Mače
Predsjednik Općinskog vijeća, gospodin Mladen Sedak-Benčić obrazlaže dostavljen prijedlog Odluke o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivredom zemljištu na području Općine Mače. Dodatno obrazloženje daje  djelatnica Ivana Ivančić-Škof. 
Nakon obrazloženja uslijedilo je glasovanje budući da nije bilo pitanja ni nejasnoća. 

Od ukupno  5 prisutnih vijećnika jednoglasno je donesena sljedeća
ODLUKA
o agrotehničkim mjerama, mjerama za uređivanje i održavanje 
poljoprivrednih rudina i mjerama zaštite od požara na poljoprivrednom zemljištu na području Općine Mače
kojom se propisuju  agrotehničke mjere u svrhu zaštite poljoprivrednog zemljišta i mjere za uređenje i održavanje poljoprivrednih rudina na području Općine Mače u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju.

Odluka o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Mače prilaže se uz zapisnik i čini njezin sastavni dio. 
Ad.4. Prijedlog Godišnjeg provedbenog plana unapređenja zaštite od požara za područje Općine Mače za 2026. godinu
Predsjednik Općinskog vijeća, gospodin Mladen Sedak-Benčić poziva djelatnicu Ivonu Bingula da obrazloži dostavljen prijedlog Godišnjeg provedbenog plana unapređenja zaštite od požara za područje Općine Mače za 2026. godinu. 
Nakon obrazloženja nije bilo pitanja ni nejasnoća te je uslijedilo glasovanje. 
Od ukupno  5 prisutnih vijećnika jednoglasno je donesen sljedeći
GODIŠNJI PROVEDBENI PLAN

unapređenja zaštite od požara za područje Općine Mače za 2026. godinu

Godišnji provedbeni plan unapređenja zaštite od požara za područje Općine Mače za 2026. godinu prilaže se uz zapisnik i čini njegov sastavni dio. 

Ad.5. Prijedlog Odluke o visini naknade za korištenje grobnog mjesta i za korištenje grobljanskih usluga 
Predsjednik Općinskog vijeća, gospodin Mladen Sedak-Benčić poziva načelnicu Mladenku Mikulec Šimunec da obrazloži dostavljen prijedlog Odluke o visini naknade za korištenje grobnog mjesta i za korištenje grobljanskih usluga. Načelnica pojašnjava da je donošenje nove odluke potrebno radi usklađivanja poslovanja s odredbama Zakona o grobljima i Zakona o komunalnom gospodarstvu, kao i radi osiguranja održivog i transparentnog upravljanja grobljima. Također, kao što je bilo spomenuto i na prošloj sjednici Općinskog vijeća na natječaj za ukop pokojnika koji je bio raspisan tri puta nije se javio nitko te je potrebno uskladiti cijene sa stanjem na tržištu. Dodatno obrazloženje daje djelatnica Ivona Bingula. 
Nakon obrazloženja uslijedila je kraća rasprava u kojoj su sudjelovali: Mladen Sedak-Benčić,  načelnica Mladenka Mikulec Šimunec, Dražen Mutak, Ivona Bingula i Krunoslav Špoljar. Gospodin Mladen Sedak-Benčić predlaže da se u prijedlogu Odluke u točci III. broj 5 koji se odnosi na ekshumaciju (ukop na istom groblju u novi grob) stavi iznos od 800,00 €. Vijećnici su se  složili s navedenim.  
Nakon kraće rasprave uslijedilo je glasovanje: 
Od ukupno  5 prisutnih vijećnika jednoglasno je donesena sljedeća

ODLUKA O VISINI NAKNADE ZA KORIŠTENJE

GROBNOG MJESTA I ZA KORIŠTENJE

GROBLJANSKIH USLUGA

kojom se utvrđuje visina naknade za dodjelu i korištenje grobnog mjesta i za korištenje grobljanskih usluga za groblja na području općine Mače
Odluka o visini naknade za korištenje grobnog mjesta i za korištenje grobljanskih usluga prilaže se uz zapisnik i čini njegov sastavni dio. 

Ad.6. Odluka o ukidanju statusa javnog dobra u općoj uporabi 
Predsjednik Općinskog vijeća, gospodin Mladen Sedak-Benčić poziva djelatnicu Ivonu Bingula da obrazloži prijedlog Odluke o ukidanju statusa javnog dobra u općoj uporabi.  
Djelatnica Ivona Bingula obrazlaže da je riječ o čestici k.č.br. 5046 k.o. Mače- put za Hercege te je za navedeni put potrebno ukinuti status javnog dobra u općoj uporabi. 
Nakon obrazloženja nije bilo pitanja te je uslijedilo glasovanje. 
Od ukupno  5 prisutnih vijećnika jednoglasno je donesena sljedeća

ODLUKA

o ukidanju statusa javnog dobra u općoj uporabi

Odluka o ukidanju statusa javnog dobra u općoj uporabi prilaže se uz zapisnik i čini njegov sastavni dio. 

Ad.7. Razno
a) predsjednik Općinskog vijeća Mladen Sedak-Benčić predlaže da se u Domu kulture ugradi klima uređaj. Načelnica se slaže s navedenim prijedlogom te je napomenula da će se stavka za navedeno staviti u proračun za sljedeću godinu. 

b) predsjednik Općinskog vijeća Mladen Sedak-Benčić postavlja upit vezano uz postavu još jedne slavine za vodu na groblju u Maču. Odgovor daje načelnica te pojašnjava da je sa Zagorskim vodovodom obiđen teren groblja upravo zbog priključka vode za još jednu slavinu.  

c) Načelnica Mladenka Mikulec Šimunec obavještava prisutne vijećnike da je izgradnja kulturnog centra pri završetku, nogostup u Malom Bukovcu je prijavljen na natječaj Ministarstva graditeljstva i na natječaj ŽUC-a KZŽ, cesta pod Mačanske brege je gotova, tehnički pregled ceste je 24.06., izgradnja DVD-a  Mače je pred ugovaranjem. Za DVD Mače su već  podnesena dva ZNS-a za isplatu sredstava.  
d) Načelnica Mladenka Mikulec Šimunec predlaže vijećnicima da se kulturni centar u Maču koji će sada biti završen nazove po Radovanu Brodarcu. Prisutni vijećnici su se složili s navedenim. 

Od ukupno  5 prisutnih vijećnika jednoglasno je donesena sljedeća

 O D L U K A
Članak 1.

Kulturni centar u Maču, Mače bb nositi će naziv: Kulturni centar -Radek Brodarec. 
Članak 2.

Kulturni centar iz članka 1. ove Odluke nosit će ime mještanina Radovana Brodarca- Radeka kao izraz zahvalnosti i trajnog priznanja za njegov doprinos kulturnom životu Općine Mače.

Članak 3.

Zadužuje se načelnica Općine Mače za poduzimanje svih potrebnih radnji u svrhu provedbe ove Odluke. 

Članak 4.

Ova Odluka objaviti će se na službenoj web stranici Općine Mače. 

Predsjednik Općinskog vijeća gospodin Mladen Sedak-Benčić zahvaljuje vijećnicima na odazivu na sjednicu. 
Sjednica završena u  20:20 sati.
    Zapisničar





     
        Predsjednik Općinskog vijeća

Snježana Kleflin    




                          Mladen Sedak-Benčić 

